ઈમામતના વિષય ઉપર કુરઆનની આયતો.

જનાબ આકા એ ડૉકટર કન્દહારી

ઇમામતની આયતો: ભાગ - ૧૦

**ચોથી આયત:** આયતે ઇકમાલુદ્દીન, ભાગ -૨

# દીનની સંપૂર્ણતા નો દિવસ ગદીરે ખૂમ નો દિવસ છે

بسم الله الرّحمن الرّحیم

السلام علیک یا امیرالمومنین و رحمه الله و برکاته

તેઓ આયતે ઈકમાલના બારામાં બે સવાલ કરે છેઃ

## પહેલો સવાલ:

અહેલે તસુન્નુનની મોટાભાગની અને શીયાઓની અમુક તફસીરોમાં આવ્યું છે કે આ આયત હજ્જતુલ વિદાઅના અરફાના દિવસ સાથે સંબંધિત છે. તેઓ કહે છે કે આ દિવસે જ્યારે વિરોધીઓ અને મુનાફિકોએ મોટા સમૂહને જોયો, ત્યારે તેઓ આ સમૂહ જોઈને દીનના નાબુદ થવાથી માયુસ થઈ ગયા. આમ તેઓ આ આયતને ગદીરે ખુમના વસ્તુ વિચારથી જુદી કરી નાખવા માટે આ આયતને હજ્જતુલ વિદાઅના અરફાના દિવસ સાથે સંબંધિત ગણે છે.

જવાબ:

પરંતુ તમારે નોંધવું જોઈએ કે આ આયતને અરફાના દિવસ સાથે જોડવામાં કોઈ સમસ્યા નથી. પરંતુ ધારી લો કે અરફાના દિવસ અને મુસલમાનોના મોટા ટોળાથી સંબંધિત છે, તો આમ ધારી લેવાથી બીજી ઘણી બાબતો રદ્દ થઇ જશે.

પહેલો મુદ્દોઃ

આયતના શાને નુઝૂલમાં બતાવવામાં આવેલી ચાર સિફતોને આવરી લેવાય તે જરૂરી છે. ૧ કાફિરો માયુસ થવા જોઈએ, ૨ દીન કામિલ થવો જોઈએ ૩ નેઅમતો સંપૂર્ણ થવી જોઈએ અને ૪ અલ્લાહ આ દીનથી રાજી થવો જોઈએ. હવે આપ ફરમાવો કે અરફાના દિવસ અને હજ્જતુલ વિદાઅના આ મોટા સમૂહથી કેવી રીતે દીન કામિલ થશે? તેનું સ્પષ્ટીકરણ નથી. જ્યારે કે રોઝે ગદીરના દિવસે અમીરુલ મોઅમેનીનની વિલાયત થકી દીન કામિલ થયો છે.

બીજો મુદ્દોઃ

સુરએ નિસાઅ વિષે તફસીરકર્તાઓના વર્ણનો મૂજબ, હજ્જતુલ વિદાઅના સફરમાં હજ પછી અમુક અહેકામો, જેવા કે કલાલહના એહકામ (એવો માણસ કે જેના માતા-પિતા કે અવલાહ ન હોય તેના વારસ વિષેના હુક્મ), વ્યાજના એહકામ વગેરે જેવા એહકામો નાઝિલ થયા છે. તેથી એમ કહી ન શકાય કે દીન અરફાના દિવસે હજના અહેકામો પૂરા થઇ જવાથી દીન સંપુર્ણ થઈ ગયો. આના પછી બીજા અહેકામ પણ નાઝિલ થયા છે. તેથી આ બાબત તરફ તવજ્જોહ આપવાથી આ કૌલ આયતમાં આવેલી એ ચાર સિફતો ને આ આવરી શકતો નથી. અને ચોક્કસ પણે આ આયતના શાને નુઝુલનું શિર્ષક રદ્બ બાતલ થઈ જશે.

## બીજો સવાલ:

ફખરુદ્દીન રાઝી, એ બાબતની તરફ ધ્યાન આપતા કહે છે કે આ આયતના શરૂઆતના ભાગમાં હરામ ગોશ્તના ૧૧ પ્રકારો વિષે આવેલી છે. અને તે આ આયતમાં આવેલ “અલ-યવ્મ” ની બેવડી તાકીદને હરામ કરાએલા ૧૧ પ્રકારના ગોશ્તના વિષે આવી હોવાનું માને છે.

## જવાબ:

આપણે તેના જવાબમાં કહીએ છીએઃ

જો તમે આયતના શબ્દો ઉપર બારીકાઇ થી ધ્યાન આપશો તો, આયતની શરૂઆતમાં “૧૧ પ્રકારના ગોશ્તના હરામ હોવા” વિષે વર્ણન કરવામાં આવ્યું છે.

حُرِّمَتْ عَلَيْكُمُ الْمَيْتَةُ وَ الدَّمُ وَ لحَمُ الخْنزِيرِ وَ مَا أُهِلَّ لِغَير اللَّهِ بِهِ وَ الْمُنْخَنِقَةُ وَ الْمَوْقُوذَةُ وَ الْمُترَدِّيَةُ وَ النَّطِيحَةُ وَ مَا أَكلَ‏ السَّبُعُ إِلَّا مَا ذَكَّيْتُمْ وَ مَا ذُبِحَ عَلىَ النُّصُبِ وَ أَن تَسْتَقْسِمُواْ بِالْأَزْلَامِ ذَالِكُمْ فِسْق

તમારા પર હરામ કરવામાં આવ્યું છે,

1. મુરદાર
2. લોહી
3. સુવ્વરનું ગોશ્ત
4. તે જાનવર કે જેના ઉપર અલ્લાહ સિવાય બીજા કોઇનું નામ પર ઝબ્હ કરવામાં આવ્યું હોય,
5. જેને ગૂંગળાવીને મારી નાખવામાં આવ્યું હોય,
6. જેને માર મારીને મારી નાખવામાં આવ્યું હોય,
7. જે ઊંચાણ પરથી પડી મરણ પામ્યું હોય
8. જે (બીજા જાનવરના) શીંગડા (લાગવા)થી મરી ગયું હોય,
9. જેને વહેશી જાનવરોએ ફાડી ખાધું હોય સિવાય કે (જેનામાં હજી જીવ હોય અને) તમોએ ઝબ્હ કર્યું હોય
10. જે મૂર્તિ સામે (જાહેલીય્યતની રસમ પ્રમાણે) ઝબ્હ કરવામાં આવ્યું હોય.
11. એ પણ કે જે (શરત લગાવીને) બાણો વડે ભાગ પાડી લેવામાં આવ્યું હોય

આ બધું ફીસ્ક છે.

આમ, આ આયતમાં અલ્લાહ ૧૧ પ્રકારના હરામ કરાએલા ગોશ્તને ઓળખાવ્યા છે, ત્યાર પછી ફરમાવ્યું છેઃ

الْيَوْمَ يَئسَ الَّذِينَ كَفَرُواْ مِن دِينِكُمْ فَلَا تخَشَوْهُمْ وَ اخْشَوْنِ الْيَوْمَ أَكْمَلْتُ لَكُمْ دِينَكُمْ وَ أَتمْمْتُ عَلَيْكُمْ نِعْمَتىِ وَ

رَضِيتُ لَكُمُ الْاسْلَامَ دِينًا

*“આજના દિવસે નાસ્તિકો તમારા દીનથી નિરાશ થઇ ગયા છે માટે તમે તેમનાથી ડરો નહિ અને મારાથી જ ડરો. આજે મેં તમારા માટે તમારો દીન કામીલ કરી દીધો છે.\* અને મારી નેઅમત તમારા પર તમામ કરી દીધી છે અને દીને ઇસ્લામ તમારા માટે પસંદ કરી લીધો છે”*

આયતે ઇકમાલે દીન ના ભાગ પછી આયત હજી પણ આગળ છે, અને જણાવે છેઃ

فَمَنِ اضْطُرَّ فىِ مخَمَصَةٍ غَيرْ مُتَجَانِفٍ لّاِثْمٍ فَإِنَّ اللَّهَ غَفُورٌ رَّحِيمٌ

*“પણ જે કોઇ ભૂખના કારણે મજબૂર બનીને ગુનાહનો હેતુ ન હોય તો (ઉપર જણાવેલ હરામ જાનવર જરૂરત પૂરતું ખાવામાં હરજ નથી કારણકે) અલ્લાહ ગફુરૂર રહીમ છે.”*

જે કોઈ પણ એક સંકટમાં ફસાઈ જાય, પરેશાની એટલે કે વધારે ભૂખ ના કારણે પેટમાં ખાડો પડી જાય, જે કોઈ રણમાં ખૂબ વધારે ભૂખના કારણે આ ૧૧ પ્રકારના ગોશ્તને ખાવા પર મજબૂર હોય, ત્યાં સુધી કે ભૂખ દૂર થાય, અને મૃત્યુથી બચી જાય, તેને પણ અલ્લાહ માફ કરી દેશે.

આથી અગર આપણે વચ્ચેથી આયતે ઈક્માલે દીનન ભાગને પડતો મૂકી દઈએ તો આયતનો શરૂઆતનો ભાગ અને આયતનો છેલ્લો ભાગ તદ્દન સમાન હશે. એટલે કે તે ૧૧ પ્રકારના ગોશ્ત ઉત્પાદનોને હરામ કરવામાં આવ્યા છે પરંતુ એ સંજોગો કે જેમાં માણસ તેને ખાવા માટે મજબૂર થઇ જાય તો અલ્લાહ સખ્તી નથી કરતો અને આમ કરનારને માફ કરી દે છે. આ જ કારણ ને લીધે શીઆ મુફસ્સીરો કહે છે કે આ આયતમાં ૧૧ પ્રકારના ગોશ્તના ઉત્પાદનના હરામ હોવાની સાથે આયતે ઈક્માલે દીનનું વાક્યથી કૌંસનું વાક્ય છે. આ એવું લાગી રહ્યું છે કે હું મજલીસ પઢી રહ્યો હોવ અને અચાનક હું કહું છું કે બારી બંધ કરી દ્યો. આ વાક્યનો મારી મજલીસના વિષયની સાથે કોઇ સંબંધ નથી. અને શાબ્દીક રીતે તેને કૌંસનું વાક્ય કહે છે. કૌંસના વાક્યને જ્યારે અલગ તારવવામાં આવે, તો તે પુર્ણ વાક્ય બનશે. કોઈ શબ્દ દોષ પેદા નહીં થાય. આયતે ઈક્માલે દીનને અગર વચ્ચેથી હટાવી દેવામાં આવે, તો બાકીના શબ્દો પુર્ણ છે. આથી આયતે ઈક્માલે દીન એક કૌંસનું વાક્ય છે. ઈકમાલે દીનથી સંબંધિત ભાગ કૌંસનું વાક્ય છે. અને ફખ્રે રાઝીએ વર્ણવેલા ૧૧ પ્રકારના ગોશ્તના ઉત્પાદન સાથે તેનો સંબંધ નથી.

* ૧૧ પ્રકારના ગોશ્તના ઉત્પાદનો અને તેની હુરમત સંબંધિત આયત, તેની પહેલા પહેલા સુરે નહલની ૧૧૫મી આયતમાં (કે જે મક્કી સુરો છે) અને સુરે અનઆમની ૧૨૧મી આયતમાં, કે જે મક્કી સુરો છે, સૂરે બકરહની ૧૭૩મી આયત અને સુરે અનઆમની ૧૬૫મી આયતમાં નાઝિલ થઈ ચૂકી હતી. અલબત્ત આ બધીજ ૧૧ બાબતો નહીં, બલ્કે અમુક આયતોમાં ૫ મુર્દાર અને અમુક આયતોમાં ૩ મુર્દાર. તેથી સામુહિક રીતે, આ હરામ ગોશ્તનો હુક્મ, ઈક્માલે દીનની આયત પહેલા, ચાર વખત નાકિસ સુરતમાં થયો હતો અને પહેલીજ વાર સામુહિક રીતે નાઝિલ થયો છે કે અલ્લાહ આ હુક્મ કરીને તમારા દીનને કામિલ કર્યો છે.
* આ મુદ્દાનો સાચો જવાબ એ છે કે, જનાબે ફખ્રે રાઝી! આ આયતમાં “અલ યવ્મ” ચાર સિફતો ધરાવે છે.

કુફ્ફાર માયુસ થઈ ગયા. શું કુફ્ફાર ૧૧ પ્રકારના હરામ ગોશ્તથી માયુસ થઇ ગયા???

શું દીન કામિલ થઈ ગયો. કેમ કે આ હુકમો પછી પયગમ્બર પર હજ્જતુલ વીદા પછી બીજા અહેકામો નાઝિલ થયા. બસ આથી હુક્મે દીન કામિલ ન થયો.

શું નેઅમતો તમામ થઈ ગઇ??

શું અલ્લાહ આવા દીનથી રાજી થયો??

આ આયતમાં ઉલ્લેખ કરવામાં આવેલી ૪ સિફતોમાંથી ફખ્રે રાઝીના એઅતેકાદ મુજબ દીનના કામિલ થવાની વધુમાં વધુ ફક્ત એક સિફત આવરી છે, અને તે પણ આપે જોયું કે દીનના એહકામ કામિલ ન્હોતા થયા કારણ કે આ અહેકામો પછી, બીજા અહેકામો પણ રસુલુલ્લાહ (સ.અ.વ.) ની ઉપર નાઝિલ થયા હતા. કારણ કે આ આયતમાં દર્શાવવામાં આવેલી ૪ સિફતોને ફખ્રે રાઝીનું આ કથન આવરી લેતુ નથી. તેથી તેના આ કૌલને હરગીઝ સ્વિકારી શકાય નહીં

આથી આપણે સારાંશ કાઢીએ છીએ કે આ આયતની શાને નુઝુલના બારામાં સ્વિકારને પાત્ર ફક્ત આ કૌલ છે કે જેને એહલે તસન્નુનના તફસીરકારો અને ઈતિહાસકારોની ૧૬ કિતાબોમાં રસુલુલ્લાહ (સ.અ.વ.) ના અસ્હાબો અને તાબેઈન તરફથી વર્ણવવામાં આવી છે કે આ આયત ગદીરે ખૂમ ના દિવસ અને હઝરત અમીરુલ મોઅમેનીન અલી ઇબ્ને અબી તાલિબ (અ.સ.) ની વિલાયતના બારામાં આવી છે કારણ કે આ આયતમાં મવજૂદ ૪ સિફતો ને હદીસે ગદીર સંપૂર્ણ પણે આવરી લે છે.